|  |  |
| --- | --- |
| CILJNA SKUPINA | 14+ |
| NASLOV | Tržnica lastnosti |
| TRAJANJE AKTIVNOSTI | 20-30min |
| UČNI CILJI | Obravnava lastne skupinske identitete – in stereotipov, ki nas zaznamujejo. Ozaveščanje o tem, kako neprijetno se lahko počutimo, če smo zaznamovani zgolj na podlagi pripadnosti neki skupini. |
| MATERIALI | Papir, moderatorske kartice, selotejp ali nalepke, pisala, papirnata košara |
| PRIPRAVA | Stoli v krogu, plenum |
| IZVEDBA | Aktivnost temelji na aktivnostu »Delčki moje identitete”, zato je primerno, da sledi takoj po njej.  **Prvi korak** (individualno delo; 5-10 min.)  Udeleženci naj izberejo eno od kategorij/skupin njihove identitete, ki so jih napisali na izroček pri aktivnosti “Delčki moje identitete”. Prosite jih, da napišejo 5 pozitivnih in 5 negativnih lastnosti, ki jih družba ali sami pripisujejo tej skupini.  Ko končajo, jih prosite, naj izmed negativnih lastnosti izberejo tisto, ki jo sami smatrajo za najbolj neprijetno ali nadležno in jo napišejo na kartico ali lepilni trak in jo pritrdijo na svoje oblačilo. (Pozor: ne silite jih, če so morda nekatere od lastnosti pretežke zanje, da bi jih zapisali na trak in jim za vsak primer še povejte, da jih ne boste pustili s to lastnostjo cel dan).  **Drugi korak** (hoja naokrog; 10 min.)  Prosite jih, naj gredo v sredino sobe, kjer bodo srečali “tržnico lastnosti” in spoznali drug drugega prek teh nalepk.  Udeleženci preberejo, kar so drugi napisali; vprašajte, kateri skupini pripadajo in zakaj so se odločili za to določeno lastnost.  **Tretji korak** (skupinska diskusija; 5-10 min.)  Prosite udeležence, da se ponovno usedejo. Odprite diskusijo z vprašanjem kako so se počutili, ko so hodili naokrog s temi negativnimi lastnostmi. Zelo pogosto se udeleženci jezijo sami nase zaradi neumnih stereotipov, s katerimi so soočeni. Podprite jih pri utrjevanju njihove samozavesti in zaključite diskusijo s tem, da na sredino sobe postavite papirnato košaro.  Tako udeleženci dobijo možnost, da se znebijo/odpravijo navedene negativne lastnosti. Drug za drugim naj s svojih oblačil strgajo kartico/lepilni trak, ga raztrgajo in vržejo v papirnato košaro in dodajo svoj komentar (če želijo).  Ko so vsi končali, se zahvalite skupini in nazorno odnesite košaro stran. |
| VLOGA UČITELJA | Facilitating the process |
| MOŽNI IZZIVI IN KAKO JIH NASLOVITI | / |
| ORODJA ZA DISKUSIJO | Sledite postopku, kot je navedeno pri izvedbi. |

Vir: Schindlauer Dieter et al, Manual for Trainers, Workshops to Counteract Discrimination, 2006**.**